
Erasmus+ projekta “LEAD: līderība, entuziasms, aktivitātes un dialogi” (Nr. 2025-1-LV01-KA122-SCH-000339878) pieredzes apmaiņas pasākums Rīgas 95. vidusskolā
2026. gada 10. jūnijā Rīgas 95. vidusskolā notika Erasmus+ projekta “LEAD: līderība, entuziasms, aktivitātes, dialogi” pieredzes apmaiņas pasākums, kura mērķis bija dalīties ar projekta laikā gūto pieredzi, pastāstīt par rezultātiem, popularizēt Erasmus+ projektu iespējas un iedvesmot pedagogus aktīvāk iesaistīties starptautiskajās mobilitātēs.
Pasākuma sākumā skolotāja Jeļena Miloša iepazīstināja klātesošos ar Rīgas 95. vidusskolā īstenotajiem starptautiskajiem projektiem. Tika sniegts pārskats par Erasmus+ un eTwinning aktivitātēm skolā no 2023. līdz 2026. gadam, kā arī uzsvērta šo projektu nozīme pedagogu profesionālajā pilnveidē, skolēnu pieredzes paplašināšanā un skolas starptautiskās sadarbības attīstībā.
Pieredzē par dalību mobilitātēs Erasmus+ projekta “LEAD: līderība, entuziasms, aktivitātes, dialogi” ietvaros dalījās pedagogi Marina Kacēna, Natālija Bihanova, Jeļena Miloša, Evija Stefanoviča, kā arī skolas direktors Sergejs Verhovskis. Mobilitāšu dalībnieki stāstīja par iegūtajām zināšanām, profesionālajiem ieguvumiem, starptautisko sadarbību un idejām, kuras iespējams izmantot arī Rīgas 95. vidusskolas ikdienas darbā.
Natālija Bihanova un Marina Kacēna prezentēja pieredzi Erasmus+ mobilitātē Hug Roger III vidusskolā Sortā, Spānijā, kas notika no 2026. gada 21. februāra līdz 27. februārim. Skolotājas uzsvēra, ka Erasmus+ projekti nav tikai ceļošana, bet arī nopietns darbs, profesionālā izaugsme un iespēja iepazīt citu valstu izglītības pieredzi. Mobilitātes laikā gūtie iespaidi par Katalonijas kultūru, vietējo skolu vidi un mācību organizāciju rosināja pārdomas par to, ko varētu pārņemt arī mūsu skolā, piemēram, radošās darbnīcas, daudzfunkcionālas telpas projektu darbam, debatēm un citām skolēnu aktivitātēm.
Īpašu interesi izraisīja Hug Roger III vidusskolas skolēnu delegātu darba modelis. Skolēnu delegāti aktīvi iesaistās skolas dzīves organizēšanā, pārstāv savu klasesbiedru viedokli, apkopo idejas un priekšlikumus, kā arī sadarbojas ar skolotājiem un skolas administrāciju, lai uzlabotu mācību vidi un veicinātu skolēnu līdzdalību lēmumu pieņemšanā. Šī pieredze sasaucas arī ar Rīgas 95. vidusskolas skolēnu iniciatīvu “Ideju banka” skolas attīstībai, kuras ietvaros tika apkopoti skolēnu priekšlikumi. Projekta laikā izstrādāts un īstenots projekta plāns un skolēnu anketa “Ideju banka” ir ievietoti skolas mājaslapā https://www.95vsk.lv/section/erasmus . Projekta materiāli ir apkopoti arī eTwinning platformā: 
https://school-education.ec.europa.eu/en/etwinning/projects/lead-leadership-enthusiasm-activities-dialogues  


Savukārt, skolotāja Evija Stefanoviča dalījās iespaidos par skolotāju kursiem “Stratēģiskā līderība un vadība direktoriem, direktoru vietniekiem un citiem izglītības politikas veidotājiem” Splitā, Horvātijā (11.04.2026. – 17.04.2026.). Kursu laikā dalībnieki pilnveidoja komunikācijas, sadarbības, radošuma un kritiskās domāšanas prasmes, kā arī iepazina dažādas metodes darbam ar skolēniem. Īpaša uzmanība tika pievērsta mūsdienu klases izaicinājumiem, dialoga veidošanai, individuālo atšķirību izpratnei un radošu mācību pieeju izmantošanai. Pedagogi atzina, ka šāda pieredze palīdz paplašināt redzesloku un sniedz praktiskas idejas mācību procesa dažādošanai.
Noslēguma daļā uzstājās skolas direktors Sergejs Verhovskis, kurš uzsvēra Erasmus+ projektu nozīmi skolas attīstībā, pedagogu profesionālajā izaugsmē un skolēnu aktīvas līdzdalības veicināšanā. Projekts LEAD apliecina, ka līderība, entuziasms, aktivitātes un dialogs ir svarīgas vērtības mūsdienīgā skolā. Rīgas 95. vidusskola turpina attīstīt starptautisko sadarbību un aicina pedagogus aktīvi izmantot Erasmus+ projektu piedāvātās iespējas profesionālajai pilnveidei un jaunas pieredzes iegūšanai.

                 Starptautsikie projekti ERASMUS+ un eTWINNING Rīgas 95. vidusskolā 2023.  – 2026. Jeļena Miloša 10.06.2026.      

                                                                Erasmus+  mobilitāte Sortā,  Spānijā 2026. gada februārī Pieredzes apmaiņa par  Erasmus+ LEAD  projektu Rīgas 95.  vidusskol ā    N. Bihanova ,  M.Kacēna 10.06.2026 .

